***Ο Αδελφός μου ο Αρκούδος 2*** (αγγλικά: *Brother Bear 2*) είναι μια Αμερικανική κωμική-δραματική/φαντασίας ταινία κινουμένων σχεδίων, η οποία κυκλοφόρησε απευθείας σε βίντεο το 2006. Αποτελεί τη συνέχεια της ταινίας *Ο Αδελφός μου ο Αρκούδος* και κυκλοφόρησε σε DVD και VHS στις 29 Αυγούστου 2006. Η Μελίσσα Έθεριτζ έδωσε τρία τραγούδια στην ταινία. Στην ταινία, οι περιπέτειες των αδελφών αρκούδων Κενάι και Κόντα συνεχίζονται. Καθώς η πρώτη ταινία επικεντρώθηκε στη σχέση του Κενάι με τον Κόντα, αυτή η ταινία επικεντρώνεται περισσότερο στο δεσμό του με μια νεαρή κοπέλα, τη Νίτα. Μόνο πέντε από τους αυθεντικούς χαρακτήρες επιστρέφουν για τη συνέχεια, συμπεριλαμβανομένων των Κενάι, Κόντα, Ρατ, Τουκ και Ταγκ, αλλά μόνο τέσσερις από τους ηθοποιούς που είχαν χαρίσει τις φωνές τους σε αυτούς τους χαρακτήρες επιστρέφουν. Αυτοί είναι οι Τζέρεμι Σουάρες, Ρικ Μοράνις, Ντέιβ Τόμας και Μάικλ Κλαρκ Ντάνκαν.

Ο Τζέισον Μάρντσεν, όπως ακούστηκε στο πρώτο τρέιλερ, είχε αρχικά ανακοινωθεί ότι θα χάριζε τη φωνή του στον Κενάι, στον οποίο τη φωνή είχε χαρίσει ο Χοακίν Φίνιξ στην πρώτη ταινία. Αλλά, σύμφωνα με το *Reuters*, επιλέχθηκε τελικά ο Πάτρικ Ντέμπσι. Ωστόσο, στους τίτλους τέλους της ταινίας, το όνομά του προστίθεται ως σημείωση στις επιπρόσθετες φωνές.

Ο ρόλος του Τακ για τον Ρικ Μοράνις ήταν επίσης και ο τελευταίος του, πριν την παύση του από την υποκριτική.

Πλοκή
-----

Μερικούς μήνες μετά τα γεγονότα της πρώτης ταινίας, ο Κενάι ζει ευτυχισμένος με τον θετό του αδελφό, Κόντα, σε μια σπηλιά αρκούδων. Έχοντας μόλις ξυπνήσει από χειμερία νάρκη, οι αρκούδες ξεκινούν το ταξίδι τους προς το Κρόουμπερι Ρίντζ για τα πρώτα μούρα της εποχής. Ωστόσο, ο Κενάι στοιχειώνεται από διάφορες αναμνήσεις από την παιδική του φίλη, τη Νίτα, στην οποία έδωσε ένα ειδικό φυλακτό κάποια χρόνια πριν. Τελικά αργότερα, ο Κενάι και ο Κόντα συναντιούνται με τη Νίτα, η οποία θέλει να κάψει το φυλακτό, έτσι ώστε να μπορέσει να παντρευτεί τον Άτκα. Πρέπει όμως να το κάνει με τον Κενάι έτσι ώστε να στείλει το δέσιμό τους πίσω στα Πνεύματα. Αρχικά, ο Κενάι αρνείται να το κάνει, αλλά τελικά συμφωνεί. Ο Κενάι έχει λείψει στη Νίτα αλλά δεν του το λέει. Αντ'αυτού, τον ρωτάει αν του λείπει το να είναι άνθρωπος και αν σκέφτεται ποτέ ότι θα ήθελε να πάρει πίσω την ανθρώπινη μορφή του. Της απαντάει ότι το έχει σκεφτεί και ο Κόντα, ο οποίος άκουσε τη συζήτησή τους, φεύγει τρέχοντας και αναστατωμένος προς το βουνό. Τον βρίσκει τελικά η Νίτα αλλά οι δυο τους παγιδεύονται από μια χιονοστιβάδα. Ο Κενάι τρέχει και τους ξεθάβει, διαβεβαιώνοντας τον Κόντα ότι δεν θα τον εγκαταλείψει ποτέ.

Όλοι μαζί φτάνουν στους καταρράκτες Χοκάνι, όπου ο Κενάι και η Νίτα καίνε το φυλακτό. Με το που το κάνουν, το ξόρκι με το οποίο η Νίτα μπορούσε να καταλάβει τη γλώσσα των αρκούδων παύει να έχει ισχύ και έτσι τους αποχαιρετά και γυρίζει στη φυλή. Ο Κόντα, βλέποντας τον Κενάι στεναχωρημένο, ζητάει από το πνεύμα της μητέρας του να του δώσει πίσω την ανθρώπινη μορφή του, έτσι ώστε να είναι ευτυχισμένος με τη Νίτα. Στη συνέχεια, ο Κόντα φεύγει κρυφά από τον Κενάι και πάει στο χωριό για να ξαναβρεί τη Νίτα. Όταν ο Κενάι μαθαίνει από τον Ρατ και τον Τουκ πού είναι ο Κόντα, τρέχει να τον βρει γιατί ξέρει ότι αν εμφανιστεί στο χωριό, οι άνθρωποι θα τον σκοτώσουν. Όταν ο Κενάι καταφτάνει, τσακώνεται με τον Άτκα και πέφτει από τον γκρεμό. Τα πνεύματα εμφανίζονται και ο Κόντα λέει στον Κενάι ότι ζήτησε από τα πνεύματα να τον αλλάξουν σε άνθρωπο για να είναι με τη Νίτα. Ο Κενάι εξηγεί στη Νίτα ότι αυτό δεν μπορεί να γίνει επειδή δεν μπορεί να αφήσει τον Κόντα μόνο του. Τότε η Νίτα του λέει ότι μπορεί να αλλάξει εκείνη μορφή και τελικά, μετατρέπεται εκείνη σε αρκούδα. Η ταινία τελειώνει με το γάμο του Κενάι και της Νίτα, τον Ρατ και τον Τουκ να βρίσκουν τα ταίρια τους και τα Πνεύματα να μετατρέπουν τη ζωγραφιά που έκαναν ο Κενάι και η Νίτα μικροί στη σπηλιά απεικονίζοντας τους εαυτούς τους σε αρκουδάκια, μιας και κανένας από τους δυο τους δεν είναι πια άνθρωπος.

Ηθοποιοί
--------

* Πάτρικ Ντέμπσι ως Κενάι
* Τζέρεμι Σουάρες ως Κόντα
* Μάντυ Μουρ ως Νίτα
* Ρικ Μοράνις ως Ρατ
* Ντέιβ Τόμας ως Τουκ
* Μάικλ Κλαρκ Ντάνκαν ως Ταγκ
* Αντρέα Μάρτιν ως Άντα
* Τζεφ Μπένετ ως Άτκα
* Κάθριν Ο'Χάρα ως Κάτα
* Γουάντα Σάικς ως Ινόκο
* Γουέντι Μάλικ ως Σικίνικ
* Κάθι Νατζίμι ως Τάκικ
* Τρες Μακνίλ ως Χούνα
* Τζιμ Κάμινγκς ως Μπέρινγκ και Τσίλκουτ
* Τζακ Γουέμπερ ως νεαρός Κενάι
* Τζέσι Φλάουερ ως νεαρή Νίταν

### Ελληνική μεταγλώττιση

* Γιώργος Ματάραγκας ως Κενάι
* Δημοσθένης Χαλκιόπουλος ως Κόντα
* Χριστέλα Γκιζέλη ως Νίτα
* Τηλέμαχος Κρεβάικας ως Ρατ
* Άλκης Ζερβός ως Τουκ
* Μαρία Ζερβού ως Άντα
* Αγγελική Χατζόγλου ως Κάτα
* Βίνα Παπαδοπούλου ως Σαμάνα
* Ιφιγένεια Στάικου ως Θεία Σικίνικ
* Σοφία Παναηλίδου ως Θεία Τάκικ
* Τάσος Κωστής ως Αρχηγός των Ρακούν
* Μανώλης Γιούργος ως Ταγκ
* Συμμετέχουν επίσης: Δημήτρης Κώτσαρης, Σταύρος Μαυρίδης
* Τραγουδούν: Μαρλέν Αγγελίδου, Μάρθα Ζιώγα, Χριστίνα Αργύρη, Αντώνης Ιωάννου, Μάθισον Μπέιλι, Κωνσταντίνος Σταυρίδης, Παιδική Χορωδία Σπύρου Λάμπρου

Υποδοχή
-------

*Ο Αδελφός μου ο Αρκούδος 2* έλαβε γενικώς μικτές κριτικές από τους κριτικούς. Στη σελίδα συλλογής κριτικών Rotten Tomatoes, η ταινία σημειώνει ποσοστό 50% με μέσο όρο σκορ 5.6/10, βασισμένο σε 8 κριτικές. Η ταινία είναι η δεύτερη απευθείας σε βίντεο συνέχεια η οποία σημειώνει μεγαλύτερη βαθμολογία στη σελίδα Rotten Tomatoes σε σύγκριση με την αυθεντική ταινία. Η άλλη ταινία που το πετυχαίνει αυτό είναι *Η νέα Γκουφοταινία*.

Ενθουσιώδη κριτική έδωσε ο ιστότοπος *7M Pictures*, όπου έγραψαν: «Τα παιδιά θα λατρέψουν τον «*Αδελφό μου τον Αρκούδο 2*» ειδικά αν τους άρεσε η πρώτη ταινία. Έχει ένα καλό μήνυμα και μερικές αξιοπρεπείς σκηνές». Ο ιστότοπος *RealTalk Movie Reviews* έγραψε: «Παρόλο που οι συνέχειες -- αν και λίγες από την Disney -- είναι συχνά απογοητευτικές, αυτή είναι για να την κρατήσεις, κυρίως λόγω της γοητευτικής της ιστορίας και της αξιοσημείωτης μουσική της». Ο Μπράιαν Όρντοφ από το *DVDTalk* είπε: «Όσο αφορά την αρπαχτή που κάνουν διάφορες ταινίες κινουμένων σχεδίων, *Ο Αδελφός μου ο Αρκούδος 2* βρίσκεται χαμηλά στη λίστα και δεν αποτελεί προσβολή στην πρώτη ταινία. Η υφή και το «γυάλισμα» λείπουν, αλλά οι χαρακτήρες είναι τόσο δυνατοί και ελκυστικοί, κάτι που κάνει την ταινία διασκεδαστική». Ο Ντέιβιντ Κορνέλιους, επίσης από το *DVDTalk* έγραψε: «Η ιστορία αποτυγχάνει να εντυπωσιάσει, αλλά όλα τα υπόλοιπα δένουν μαζί με όλους τους σωστούς τρόπους που το κενό αναπληρώνεται. Οι δημιουργοί του *Αδελφού μου του Αρκούδου 2* σπάνε την κατάρα των συνεχειών της Disney και προσφέρουν μια καλοδεχούμενη προσπάθεια». Ο ιστότοπος *Movie Metropolis* γράφει: «Αν θεωρήσεις ότι η Disney προόριζε αυτή την παραγωγή για απευθείας σε βίντεο κυκλοφορία και πιθανόν να μην στοίχισε τόσο όσο η πρώτη ταινία για να φτιαχτεί ή να προωθηθεί, είναι στην πραγματικότητα ένα προϊόν ανώτερης ποιότητας...*Ο Αδελφός μου ο Αρκούδος 2* μπορεί να μην είναι πρώτης κλάσης ταινία της Disney αλλά είναι πρώτης κλάσης εικονογράφηφη και η γλυκύτητα της ιστορίας μπορεί να είναι αρκετή ώστε να διασκεδάσει και τους ενήλικες».

Αρνητικές κριτικές ήρθαν από τον Πάμπλο Βιλάκα του *Cinema em Cena*, ο οποίος είπε: «λυπηρό να το πεις ... η μαγεία της πρώτης ταινίας και η ευαισθησία αντικαταστάθηκαν από διάφορα κλισέ, μια γελοία ιστορία και φθηνό συναισθηματισμό». Ο ιστότοπος *Antagony & Ecstasy* σημειώνει ότι έχει μια «αλλόκοτη αφήγηση που επικεντρώνεται στους ενήλικες» και καταλήγει ότι «είναι ένα τόσο μεγάλο τίποτα ως ταινία, και τόσο εύστοχα κενή και αβλαβής όσο τα οκνηρά, ανώνυμα τραγούδια που συνέφερε η Μελίσσα Έθεριτζ». Ο ιστότοπος *Reef Film Reviews* γράφει: «Δεν υπάρχει αμφιβολία ότι *Ο Αδελφός μου ο Αρκούδος 2*, για το περισσότερο μέρος του,  είναι μια καταδεκτική, αλλά τελείως περιττή δουλειά, καθώς ο δημιουργός Μπεν Γκλακ, δουλεύοντας το σενάριο του Ριτς Μπερνς, είναι γενικά μη ικανός να συλλάβει ολόψυχα και να διατηρήσει το ενδιαφέρον του θεατή με τη συνεχή έμφαση σε μεμονωμένες σκηνές (π.χ. η σκηνή όπου οι τρεις κεντρικοί πρωταγωνιστές συγκρούονται με αρκετά βίαια ρακούν), διασφαλίζοντας ότι η ταινία είναι περιστασιακά ελκυστική».

Soundtrack
----------

Το soundtrack της ταινίας *Ο Αδελφός μου ο Αρκούδος 2* κυκλοφόρησε στις 15 Αυγούστου 2006. Ήταν διαθέσιμο μόνο σε ψηφιακή μορφή μέσω των iTunes και του walmart.com.

Εξώφυλλο soundtrack

| Αρ. | Tίτλος | Συνθέτες | Διάρκεια |
| --- | --- | --- | --- |
| 1. | "Opening: Brother Bear 2"   | Ντέιβ Μέτζγκερ | 0:34 |
| 2. | "Welcome to This Day"   | Μελίσσα Έθεριτζ | 2:40 |
| 3. | "The Dream"   | Ντέιβ Μέτζγκερ | 2:08 |
| 4. | "Father and Daughter"   | Ντέιβ Μέτζγκερ | 0:54 |
| 5. | "Nita Confesses Her Fear"   | Ντέιβ Μέτζγκερ | 0:55 |
| 6. | "Feels Like Home"   | Μελίσσα Έθεριτζ και Τζος Κέλλεϊ | 3:30 |
| 7. | "It Will Be Me"   | Μελίσσα Έθεριτζ | 3:35 |
| 8. | "Koda's Wish to the Spirits"   | Ντέιβ Μέτζγκερ | 1:38 |
| 9. | "I Love You Too"   | Ντέιβ Μέτζγκερ | 2:42 |
| 10. | "Nita's Transformation"   | Ντέιβ Μέτζγκερ | 1:23 |
| 11. | "Welcome to This Day" (Reprise) | Μελίσσα Έθεριτζ και Τζος Κέλλεϊ | 1:33 |
| **Συν. διάρκεια:** | **21:32** |

Παραπομπές
----------

1. ↑  «'Brother Bear' DVD Press Release"». by Walt Disney Home Entertainment. 26 Μαΐου 2006. Ανακτήθηκε στις 14 Απριλίου 2016.
2. ↑  «Brother Bear 2 on Rotten Tomatoes». Rotten Tomatoes. Ανακτήθηκε στις 14 Απριλίου 2016.
3. ↑  Carr, Kevin. «"BROTHER BEAR 2" - DVD Review». 7M Pictures. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 14 Απριλίου 2016.
4. ↑  Tucker, Betty Jo. «Listen to your Heart». Reel Talk Reviews. Ανακτήθηκε στις 14 Απριλίου 2016.
5. ↑  Orndorf, Brian (29 Αυγούστου 2006). «Brother Bear 2». DVD Talk. Ανακτήθηκε στις 14 Απριλίου 2016.
6. ↑  Cornelius, David (28 Αυγούστου 2006). «Brother Bear 2». DVD Talk. Ανακτήθηκε στις 14 Απριλίου 2016.
7. ↑  «Brother Bear 2 Review». Movie Metropolis. Αρχειοθετήθηκε από το πρωτότυπο στις 17 Μαρτίου 2014. Ανακτήθηκε στις 13 Απριλίου 2016.
8. ↑  «Brother Bear 2 review». Rotten Tomatoes via Cinema em Cena. Ανακτήθηκε στις 14 Απριλίου 2016.
9. ↑  «DISNEY SEQUELS: KNOWING I CAN FACE THE THINGS THAT USED TO SEEM SO HARD». Antagonie & Ecstasy. 21 Μαΐου 2013. Ανακτήθηκε στις 14 Απριλίου 2016.
10. ↑  «Brother Bear 2». Reel Film Reviews. 22 Απριλίου 2011. Ανακτήθηκε στις 14 Απριλίου 2016.

Εξωτερικοί σύνδεσμοι
--------------------

* Επίσημος ιστότοπος
* *Ο Αδελφός μου ο Αρκούδος 2* στο The Big Cartoon DataBase
* *Ο Αδελφός μου ο Αρκούδος 2*   στην IMDb

  

  


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ταινίες κινουμένων σχεδίων Disney απευθείας σε βίντεο |
| --- |
|  |
| Συνέχειες | 
* *Η Επιστροφή του Τζαφάρ* (1994)
* *Ο Αλαντίν και ο Βασιλιάς των Κλεφτών* (1996)
* *Η Πεντάμορφη και το Τέρας 2: Τα μαγεμένα Χριστούγεννα* (1997)
* *Η Πεντάμορφη και το Τέρας 3: Ο μαγικός κόσμος της Μπελ* (1998)
* *Ποκαχόντας ΙΙ: Ταξίδι σε ένα Νέο Κόσμο* (1998)
* *Ο Βασιλιάς των Λιονταριών II: Το Βασίλειο του Σίμπα* (1998)
* *Η νέα Γκουφοταινία* (2000)
* *Η Μικρή Γοργόνα ΙΙ: Επιστροφή στη Θάλασσα* (2000)
* *Η Λαίδη και ο Αλήτης ΙΙ: Η περιπέτεια του Σκαμπ* (2001)
* *Σταχτοπούτα ΙΙ: Τα όνειρα γίνονται πραγματικότητα* (2002)
* *Η Παναγία των Παρισίων ΙΙ* (2002)
* *Η Χαμένη Ατλαντίδα: Η επιστροφή του Μάιλο* (2003)
* *Τα 101 σκυλιά της Δαλματίας ΙΙ: Η περιπέτεια του Πάτσα* (2003)
* *Ο Βασιλιάς των Λιονταριών 3: Χακούνα Ματάτα* (2004)
* *Μουλάν 2* (2004)
* *Ταρζάν 2* (2005)
* *Λίλο & Στιτς 2: Ο Στιτς έχει πρόβλημα* (2005)
* *Ο Κρονκ έχει κέφια* (2005)
* *Μπάμπι 2* (2006)
* *Ο Αδελφός μου ο Αρκούδος 2* (2006)
* *Η Αλεπού και το Κυνηγόσκυλο 2* (2006)
* *Σταχτοπούτα ΙΙΙ: Στροφή στον χρόνο* (2007)
* *Η Μικρή Γοργόνα 3: Τα πρώτα χρόνια της Άριελ* (2008)
 |
|  |
| Ταινίες βασισμένεςσε τηλεοπτικές σειρές | 
* *Recess Christmas: Miracle on Third Street* (2001)
* *Recess: Taking the Fifth Grade* (2003)
* *Recess: All Growed Down* (2003)
* *Λίροϊ & Στιτς* (2006)
 |
|  |
| Πιλοτικά επεισόδιακαι συλλογές | 
* *Gargoyles the Movie: The Heroes Awaken* (1995)
* *Mighty Ducks the Movie: The First Face-Off* (1997)
* *Hercules: Zero to Hero* (1998)
* *Buzz Lightyear of Star Command: The Adventure Begins* (2000)
* *Ταρζάν & Τζέιν* (2002)
* *Γουίνι το Αρκουδάκι: Χαρούμενες στιγμές* (2002)
* *Στιτς! Η Ταινία* (2003)
* *Once Upon a Halloween* (2005)
* *Pooh's Heffalump Halloween Movie* (2005)
 |
|  |
| Πρωτότυπες ιστορίες | 
* *Η μεγαλύτερη περιπέτεια του Γουίνι* (1997)
* *Μία φορά κι έναν καιρό τα Χριστούγεννα του Μίκυ Μάους* (1999)
* *Γουίνι το Αρκουδάκι: Άνοιξη με τον Ρω* (2004)
* *Μίκυ, Ντόναλντ, Γκούφυ: Οι Τρεις Σωματοφύλακες* (2004)
* *Μια φορά και δυο καιρούς ήταν τα Χριστούγεννα του Μίκυ* (2004)
 |
|  |
| Spin-offs | 
* *Disney Princess Enchanted Tales: Follow Your Dreams* (2007)
* *Τίνκερμπελ* (2008)
* *Η Τίνκερμπελ και ο Χαμένος Θησαυρός* (2009)
* *Η Τίνκερμπελ και η Μεγάλη Νεραϊδοδιάσωση* (2010)
* *Τίνκερμπελ: Το Μυστικό των Νεραϊδοφτερών* (2012)
* *Η Τίνκερμπελ και οι Πειρατές* (2014)
* *Η Τίνκερμπελ και το Τέρας του Ποτέ* (2015)
 |
|  |
| Μεταφορές | 
* *Γουίνι το Αρκουδάκι: Οι εποχές των δώρων* (1999)
* *Τα μαγικά Χριστούγεννα του Μίκυ: Αποκλεισμένοι στη λέσχη του Μίκυ* (2001)
* *Ταρζάν & Τζέιν* (2002)
* *Mickey's House of Villains* (2002)
 |

 |